***TULKOJUMS NO ANGĻU VALODAS***

Daiga Avdejanova

Enerģētikas un vides aģentūra

pasts@eva.gov.lv

Atbildot uz vēstuli: 10.03.2025 2.10/522/2025-N

Vēstule: 25.04.2025 6-3/24/5771-17

Atbilde uz vēstuli par vēja parka "Limbaži" ietekmes uz vidi novērtējumu

Cienījamā Daiga Avdejanova,

2023. gada 13. oktobrī Latvija saskaņā ar Konvencijas par ietekmes uz vidi novērtējumu pārrobežu kontekstā (Espo konvencija) 3. pantu paziņoja Igaunijai par vēja parka projektu "Limbaži". 2023. gada 23. novembrī Igaunija nosūtīja Latvijai atbildi, paužot savu nodomu piedalīties vēja parka "Limbaži" ietekmes uz vidi novērtējumā (turpmāk tekstā - IVN).

2024. gada 2. decembrī Latvija informēja Igauniju par vēja parka projekta "Limbaži" IVN ziņojumu un nosūtīja IVN ziņojumu angļu valodā kopā ar ziņojuma kopsavilkumu igauņu valodā. Igaunijas Klimata ministrija organizēja šo dokumentu publisku izskatīšanu (no 2024. gada 17. decembra līdz 2025. gada 17. janvārim). 2025. gada 3. februārī Igaunija nosūtīja atbildi uz Latvijas vēstuli, pievienojot Igaunijas Vides pārvaldes un nevalstiskās organizācijas MTÜ Inimese ja Looduse Eest paziņojumus, kas tika saņemti sabiedriskās apspriešanas procesā.

2025. gada 10. martā Latvija informēja Igauniju, ka IVN konsultants SIA “Enviroprojekts” ir sagatavojis atbildes uz Vides pārvaldes un MTÜ Inimese ja Looduse Eest iesniegtajiem komentāriem, kā arī ir atjauninājis IVN ziņojumu un tā kopsavilkumu. Latvija lūdza, lai šī informācija tiktu kopīgota ar Vides pārvaldi. Latvija paskaidroja, ka, tā kā nevalstiskās organizācijas vēstule bija nosūtīta tieši Latvijai, organizācijai tiks adresēta atsevišķa atbilde.

2025. gada 14. martā Igaunijas Klimata ministrija nosūtīja atjauninātos IVN dokumentus, tostarp IVN konsultanta atbildes, Vides pārvaldei. Vides pārvalde 2025. gada 25. aprīlī nosūtīja oficiālu atbildi (pievienots), norādot, ka plānotajai darbībai nav paredzama būtiska pārrobežu ietekme uz Igauniju, un apstiprinot, ka par IVN ziņojumu turpmāki komentāri vai priekšlikumi netiks sniegti.

Ar cieņu,

(elektroniski parakstīts)

Birgit Parmas

Espo konvencijas kontaktpersona

Pielikumā: Vides pārvaldes atbilde

Lilli Tamm, +372 6269133

lilli.tamm@kliimaministeerium.ee